На основу члана 32. и члана 44. Закона о црквама и верским заједницама (''Службени гласник РС'', бр. 36/2006), чланa 8. Правилника о начину, критеријумима и поступку доделе средстава из буџета општине Владичин Хан за подстицање пројеката од јавног интереса које реализују удружења („Службени гласник Града Врања“ број 9/19), на предлог Комисије за доделу средстава удружењима за финансирање и суфинансирање пројеката од јавног интереса у општини Владичин Хан, Општинско Веће општине Владичин Хан, дана:25.09.2024. године, расписује:

**Ј А В Н И   К О Н К У Р С
ЗА ФИНАНСИРАЊЕ/СУФИНАНСИРАЊЕ ПРОЈЕКАТА**

**ЦРКАВА И ВЕРСКИХ ЗАЈЕДНИЦА**

**ИЗ БУЏЕТА ОПШТИНЕ ВЛАДИЧИН ХАН У 2024. ГОДИНИ**

1. **ОБЛАСТ КОНКУРСА**

 Средства предвиђена у буџету Општине Владичин Хан за доделу средстава ради финасирања/суфинансирања појеката цркава и верских заједница предвиђена су за:

* обнову постојећих црквених објеката који су без обнове дужи временски период, а посебно црквених објеката који су споменици културе,
* изградња нових црквених објеката,
* стављање нових фасада и кречење црквених објеката,
* обнову кровова који прокишњавају на црквеним објектима,
* санирање влаге на црквеним зидовима и
* изградњу нових и обнову пропалих ограда око црквених објеката.
1. **НАМЕНА И ИЗНОС СРЕДСТАВА**

 Укупан износ средстава планиран за финансирање/суфинансирање пројеката цркава и верских заједница из буџета општине Владичин Хан у 2024. години у складу са Одлуком о буџету општине Владичин Хан за 2024.годину („Службени гласник Града Врања“ број 29/2023 и 15/2024) износи: 1.000.000,00 динара

 **ПРАВО УЧЕШЋА НА КОНКУРСУ**

 Право подношења пријаве за финансирање или суфинансирање пројеката цркава и верских заједница из буџета Општине Владичин Хан имају цркве и верске заједнице које су:

 - уписане у Регистар цркава и верских заједница при министарству Владе Републике Србије,

* налазе на територији Општине Владичин Хан и
* пројекат реализују на територији општине Владичин Хан.

 Једна црква/верска заједница може учествовати са највише једним предлогом пројекта.

1. **ФОРМАЛНИ УСЛОВИ УЧЕШЋА НА КОНКУРСУ**

 Пријава на конкурс која подразумева подношење конкурсне документације у предвиђеном року подноси се Комисије за доделу средстава удружењима за финансирање и суфинансирање пројеката од јавног интереса у општини Владичин Хан. Пројекат се мора реализовати најкасније до 31. децембра 2024. године.

**Конкурсна документација садржи:**

* Пријавни образац предлога пројекта;
* Доказ да је црква, односно верска заједница уписана у регистар надлежног органа
* Последњи извод (не старији од 7 дана) пословне банке да рачун подносиоца пријаве није у блокади
* Буџет пројекта
* Изјава о прихватању услова конкурса

 Потребно је доставити три примерка (један оригинал и две копије) конкурсне документације који су потписани и оверени печатом (на местима која су за то предвиђена). Подносиоци пријава своје предлоге пројеката треба да попуњавају на српском језику, ћириличним писмом. Пријавни образац треба попунити јасно и прецизно, како би пријава могла да се процени на најбољи могући начин.

 **Прихватљиви трошкови укључују:**

* Трошкове грађевинског материјала потребног за реализацију програма/пројекта,
* Tрошкове грађевинских радова и услуга потребних за реализацију програма/пројекта и
* Трошкове ПДВ- а.

1. **КРИТЕРИЈУМИ ЗА ДОДЕЛУ СРЕДСТАВА**

 Приликом расподеле средстава на основу редовног конкурса, између појединачних субјеката предност има субјект са хитнијим потребама за инвестиционим радовима, већим бројем објеката или са већим бројем верника.

1. **НАЧИН ПРИЈАВЕ НА КОНКУРС**

 Попуњени, оверени и одштампани пријавни образац у три примерка (један оригинал и две копије) и пратећа документација доставља се Комисије за доделу средстава удружењима за финансирање и суфинансирање пројеката од јавног интереса у општини Владичин Хан, у затвореној коверти са назнаком**: „Пријава на** **конкурс за финансирање пројеката од јавног интереса које реализују цркве и верске заједнице из буџета Општине Владичин Хан -не отварати“.**

 Пријаве доставити поштом на адресу Општина Владичин Хан, улица Светосавска бр.1, или лично на писарницу у згради Општинске управе.

Благовременом доставом сматра се препоручена пошиљка предата пошти најкасније до истека последњег дана утврђеног рока за предају конкурсне документације (печат поште), без обзира на датум приспећа.

 Рок за подношење пријава је 15 дана од објављивања конкурса, закључно са 11.10.2024. године.

 Текст конкурса објављује се на званичном сајту општине Владичин Хан

 Пријава се подноси на јединственим обрасцима Конкурса које можете преузети са сајта <https://www.vladicinhan.org.rs/Opstine3/Cir/Siteview.asp?ID=6025>

 Валидним ће бити сматране само Пријаве послате на овим обрасцима.

 Неблаговремене пријаве неће бити разматране, а непотпуне пријаве ће се сматрати неисправним.

 Додатне информације могу се добити на бр. тел.017/ 390-501 локал212

1. **ИНФОРМИСАЊЕ О РЕЗУЛТАТИМА КОНКУРСА**

 Прелиминарна Одлука о финансирању пројеката из буџета Општине Владичин Хан објављује се на званичној интернет страници општине.

 Учесници конкурса имају право да поднесу приговор на прелиминарну Одлуку Комисије у року од осам дана од дана објављивања.

 Комисија одлучује о поднетом приговору у року од осам дана од дана пријема приговора.

 Одлуку о избору пројеката који се финансирају/суфинансирају из буџета Општине Владичин Хан на основу коначне ранг листе доноси Општинско веће Општине Владичин Хан.

Саставни део текста конкурса објављеног на сајту општине је:

* Анекс 1 – образац пријаве на јавни конкурс,
* Анекс 2 – образац за писање предлога пројеката – детаљан опис програма-пројеката,
* Анекс 3 – образац буџета пројеката,
* Анекс 4 – образац наративног буџета пројеката,
* Анекс 5 – изјава подносиоца пријаве

 **7. ПРАЋЕЊЕ РЕАЛИЗАЦИЈЕ ПРОГРАМА И ПРОЈЕКАТА**

Након Одлуке о избору пројеката/програма, са изабраним подносиоцима пријаве закључују се уговори о финансирању или суфинансирању програма односно пројекта, којим ће прецизно бити дефинисана права и обавезе уговорних страна.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ:06-124/2/24-III**

 **ПРЕДСЕДНИК**

 **Горан Младеновић**